Kap Verde (port. "Cabo Verde") er en øgruppe i Atlanten, beliggende ca. 500 km ud for Afrikas vestkyst og er en selvstændig republik. Navnet betyder "Det Grønne Forbjerg".
De dengang ubeboede øer blev opdaget af portugiserne under de store opdagelsesrejser i midten af det 15. århundrede og blev senere brugt som knudepunkt for den portugisiske slavehandel. Kap Verde blev selvstændig i 1975 efter nellikerevolutionen i Portugal den 25. april 1974. Kap Verdes største by er hovedstaden Praia, der ligger på øen São Tiago, som samtidig er Kap Verdes mest folkerige ø. 
BNP var i 2002 på $ 1.400, hvilket rangerer landet blandt de 35 fattigste i verden. Denne placering er dog øjensynligt ved at blive forbedret, da turisterne efterhånden er ved at få øjnene op for de lange sandstrande, der kan benyttes til afslapning, surfing og windsurfing, og dette giver nationens økonomi en tiltrængt saltvandsindsprøjtning. ("Læs mere..")
